ANDREW WOMMACK EVANKELIUMIN ÄÄRELLÄ
ÄLÄ RAJOITA JUMALAA 16/20
Juhlimme sitä, että Jeesus, -
maailman Pelastaja, Immanuel eli Jumala kanssamme tuli maailmaan.
Tässä raamatunopettajamme Andrew.
―Tervetuloa evankeliumin äärelle. Toivon, että teillä oli hyvä joulu.
Nyt katsomme kohti uutta vuotta. Tämä vuosi tuntuu menneen nopeasti.
Aika kuluu nopeasti, kun on hauskaa, ja Jumala on tehnyt upeita asioita.
Jatkan tällä viikolla pitkää opetussarjaani siitä, -
miten voimme lakata rajoittamasta Jumalaa. Se on myös todistus siitä, -
mitä Jumala teki elämässäni 31. tammikuuta vuonna 2002.
Hän sanoi minulle jakeen Ps. 78:41 kautta, että rajoitin Israelin Pyhää -
ja sitä, mitä Hän saattoi tehdä elämässäni, koska ajattelin pienesti.
Puhuin pitkään siitä, että Jumalalla on suuremmat suunnitelmat meille -
kuin useimmat meistä huomaavat, ja siitä, miten rajoitamme Jumalaa -
monien asioiden kautta. Viimeksi olen puhunut pelosta.
Puhuin ihmispelosta ja viimeksi menestymisen pelosta.
Harva meistä kokee pelkäävänsä menestystä.
Useimmat haluavat sen sijaan kaiken, minkä menestys voi antaa -
ja pitävät hyvinvointia positiivisena asiana. Mitä pelkäämistä siinä on?
Jos kuitenkin tutkimme Raamatun historiaa tai maallista historiaa, -
huomaamme, että koetusten ja vastoinkäymisten aikana -
ihmiset kääntyvät Herran puoleen, ja silloin tapahtuu ihmeellisiä asioita.
Sama näkyy myös maallisella puolella.
Katsoin juuri sarjan Theodore Rooseveltistä.
Hän oli USA:n presidenttinä 1900-luvun alussa.
Hän sanoi jotain sellaista, että jos haluamme saada aikaan -
suuria asioita, tarvitsemme myös suuria haasteita. Se on täysin totta.
Historiassa ei ole ketään suurta maallista johtajaa, -
joka ei kokenut kriisiä.
Kriisien aikana ihmiset kääntyvät Jumalan puoleen, -
ottavat asiat vakavasti ja jättävät vähemmän tärkeät asiat syrjään.
Mark. 4:19 "mutta maailman huolet ja rikkauden viettelys ja muut himot -
pääsevät valtaan ja tukahuttavat sanan, ja se jää hedelmättömäksi."
Yksi Saatanan tehokkaimpia tapoja rajoittaa sitä, mitä Jumala voi tehdä, -
on saada meidät vaipumaan uneen ja vain nauttimaan elämästä.
Elämästä nauttiminen ei ole väärin, kunhan emme unohda tärkeintä.
Äärimmäisen hyvinä aikoina ihmiset alkavat hemmotella itseään, -
ja niinpä tämän maailman huolet tukahduttavat Jumalan Sanan.
Uskon, että sekä Raamatun että maallisen historian perusteella -
hyvinvointi on suurempi haitta evankeliumin leviämiselle -
ja sille, mitä Jumala haluaa tehdä elämässämme kuin mikään muu asia.
Kirkkohistoriasta huomaamme, että joka ikinen kerta, -
kun uskovia vainottiin ja tapettiin marttyyreina, seurakunta kasvoi -
suorastaan räjähdysmäisesti.
Kuulin pari viikkoa sitten, että seurakunta kasvaa eniten Iranissa, -
jossa ihmisiä kuolee uskonsa tähden. Siellä kasvu on nyt räjähdysmäistä.
Silti Iranin seurakunta kasvaa valtavaa vauhtia.
Se on maan alla ja kasvua on vaikea mitata, mutta eräs mies sanoi näin.
En tiedä, onko se totta vai ei, mutta se pitää yhtä historian kanssa.
Historian saatossa seurakunta on kasvanut eniten vainojen aikana.
Se ei tarkoita, että vaino olisi Jumalan asettama tai Jumalan tahto.
Uskon, että Jumala haluaa siunata meitä, mutta useimmat ihmiset -
eivät keskity Jumalaan hyvinä aikoina samoin kuin vaikeuksissa.
On kurjaa, että tarvitsemme vaikeita aikoja, jotta ymmärtäisimme, -
ettei elämässä ole tärkeintä saada viisi taulutelevisiota.
On kurjaa, että ihmisillä on vaikeaa ja heidän henkensä on vaarassa, -
mutta vaikeuksissa saamme asiat oikeaan tärkeysjärjestykseen.
Tämä oli yksi peloistani, joilla rajoitin Jumalaa.
Tiesin, että lisääntynyt vaikutusvalta, menestys, kasvu, huomio, -
kunnioitus ja taloudellinen hyvinvointi tuovat mukanaan kiusauksen, -
jota en ollut ennen kokenut, koska olin niin vähäpätöinen.
Kokouksissani kävi vain vähän väkeä, eikä minun tarvinnut huolehtia -
ylpistymisestä tai muista menestyksen mukanaan tuomista asioista.
Pelkäsin, mitä se tekisi minulle. Luen tästä joitakin raamatunkohtia.
Snl. 30:7 "Kahta minä sinulta pyydän, älä niitä minulta koskaan kiellä, -
kuolemaani saakka: Vilppi ja valhepuhe pidä minusta kaukana.
Älä köyhyyttä, älä rikkautta minulle anna; anna minulle ravinnoksi -
määräosani leipää, etten kylläisenä tulisi kieltäjäksi ja sanoisi: -
'Kuka on Herra?' ja etten köyhtyneenä varastaisi -
ja rikkoisi Jumalani nimeä vastaan."
Tämän ajatuksen kirjoitti Salomo, joka sai yliluonnollista viisautta.
Jakeessa 8 hän sanoo: "Älä köyhyyttä, älä rikkautta minulle anna; -
anna minulle ravinnoksi määräosani leipää..." Harva rukoilisi näin tänään.
Harva sanoisi: "Älä anna liikaa äläkä liian vähän, vaan sopivasti."
Harva pyytäisi Jumalalta, ettei köyhtyisi ja olisi puutteen ahdistama -
eikä toisaalta saisi niin paljon, ettei tietäisi, mihin sen käyttäisi.
Salomo selittää, miksi pyytää tätä: "etten kylläisenä tulisi kieltäjäksi..."
Salomo sanoi näin, koska asetti tuohon aikaan Jumala-suhteensa -
kaikkien sen tuottamien etujen edelle. Siksi hän sanoi niin.
Minulla oli sama pelko. En halunnut, että ihmisten suosio, -
huomio ja hyväksyntä veisivät minua sivuraiteille, -
koska arvostin Jumala-suhdettani enemmän kuin mitään muuta.
Jumala puhui Mooseksen kautta 5. Mooseksen kirjan luvussa 8 -
juuri samat asiat, joista olen yrittänyt puhua viime aikoina.
Hän varoitti israelilaisia jakeissa 5. Moos. 8:10―14, -
että kun he astuisivat maahan, jonka Hän heille antaisi -
ja löytäisivät jo viljeltyjä peltoja ja suuria, valmiita taloja, -
heidän pitäisi muistaa, että Jumala antoi ne heille ja muistaa, -
millaista erämaassa oli. He eivät saisi pitää niitä itsestäänselvyytenä.
5. Moos. 8:10―14 "Kun sinä syöt ja tulet ravituksi, niin ylistä Herraa, -
sinun Jumalaasi, siitä hyvästä maasta, jonka hän on antanut sinulle.
Varo, ettet unhota Herraa, sinun Jumalaasi, ja muista noudattaa -
hänen käskyjänsä, oikeuksiansa ja säädöksiänsä, -
jotka minä tänä päivänä sinulle annan. Kun sinä syöt ja tulet ravituksi, -
kun rakennat kauniita taloja ja asut niissä, kun karjasi ja lampaasi -
lisääntyvät ja kun hopeasi ja kultasi lisääntyy ja kaikki, mitä sinulla on, -
lisääntyy, niin älköön sydämesi ylpistykö, äläkä unhota Herraa, -
sinun Jumalaasi, joka vei sinut pois Egyptin maasta, orjuuden pesästä."
He eivät saaneet ylpistyä ja unohtaa, että kaikki hyvä tulee Jumalalta.
Näin sanotaan kaikkialla Raamatussa. Jumala on siunannut ihmisiä -
ja siksi he ovat menestyneet, mutta yltäkylläisyytensä keskellä -
he unohtavat sen tulevan Jumalalta ja ajattelevat tehneensä sen itse.
Uskon, että USA:ssa ja monissa muissakin rikkaissa maissa -
eri puolella maailmaa moni ajattelee, -
että on saanut sen kaiken aikaan omalla viisaudellaan, -
mutta se ei ole totta. Se on Jumalan siunausta.
Hitler oli todella lähellä voittaa 2. maailmansodan Japanissa.
Asiat olisivat voineet mennä toisin. Maailma, jossa tänään elämme -
ja se, että meillä on vapaus, on vastaus todella monien rukouksiin.
Monet sen jälkeen syntyneet ovat unohtaneet tämän asian -
ja luulevat, että kaikilla on aina ollut kaikki se hyvinvointi, -
vapaus ja mahdollisuudet, jotka meillä nyt on, -
mutta se ei ole totta. Niillä oli hinta.
5. Moos. 8:14 "niin älköön sydämesi ylpistykö, äläkä unhota Herraa, -
sinun Jumalaasi, joka vei sinut pois Egyptin maasta, orjuuden pesästä, -
kuljetti sinua suuressa ja hirmuisessa, myrkyllisten käärmeiden -
ja skorpionien ja kuivien, vedettömien maiden erämaassa, -
vuodatti sinulle vettä kovasta kalliosta ja antoi erämaassa sinulle mannaa -
syödä, jota sinun isäsi eivät tunteneet nöyryyttääksensä -
ja koetellaksensa sinua ja lopuksi sinulle hyvää tehdäksensä.
Älä ajattele sydämessäsi: 'Oma voimani ja oman käteni väkevyys -
on hankkinut minulle tämän rikkauden'."
Frank Sinatra lauloi tehneensä asiat omalla tavallaan, -
ja moni sanoo olevansa oman onnensa seppä. Se on ylimielistä.
Tuollaista pöyhkeyttä esiintyy paljon, kun asiat menevät hyvin, -
mutta kun asiat menevät huonosti, ääni kellossa muuttuu.
Ihmiset nöyrtyvät ja pyytävät Jumalalta apua ja armoa.
Herra varoittaa meitä tästä. Koska olin tietoinen tästä, pelkäsin, -
että jos näkyni toteutuisi ja Jumala alkaisi lisätä vaikutusvaltaani, -
se jotenkin muuttaisi minut. Minun piti käsitellä tämä pelko.
5. Moos. 8:17―20 "Älä ajattele sydämessäsi: 'Oma voimani -
ja oman käteni väkevyys on hankkinut minulle tämän rikkauden', -
vaan muista, että Herra, sinun Jumalasi, antaa sinulle voiman -
hankkia rikkautta pitääkseen liittonsa, jonka hän valalla vannoen teki -
sinun isiesi kanssa, niinkuin tähän päivään saakka on tapahtunut.
Mutta jos sinä unhotat Herran, sinun Jumalasi, ja seuraat muita jumalia, -
palvelet niitä ja kumarrat niitä, -
niin minä vakuutan teille tänä päivänä, että te peräti hukutte.
Niinkuin ne kansat, jotka Herra hukuttaa teidän tieltänne, -
niin tekin hukutte, kun ette kuulleet Herraa, teidän Jumalaanne."
Tämä periaate pätee meihinkin, vaikkei Jumala hylkääkään meitä.
Jos ylpistymme ja luulemme, että olemme siunauksemme lähde -
emmekä tunnusta, että siunaus tulee Jumalalta, hukumme -
niin kuin meitä edeltäneet ihmiset, jotka ylpistyivät ja tuhoutuivat.
Sitä täytyy varoa.
Minä siis pelkäsin, että menestys kääntäisi sydämeni pois Herrasta.
2. Aik. 26:16 "Mutta kun hän oli tullut mahtavaksi, -
ylpistyi hänen sydämensä, niin että hän teki kelvottoman teon, -
hän tuli uskottomaksi Herraa, Jumalaansa, kohtaan -
ja meni Herran temppeliin, suitsutusalttarille, suitsuttamaan."
Tämä kertoo kuningas Ussiasta, joka oli aluksi nöyrä ja etsi Jumalaa.
Hän koki upeita asioita, poisti epäjumalat maasta -
ja menestyi sotaretkillä ja taisteluissa.
Jumala siunasi häntä yliluonnollisesti, mutta kun hän oli mahtava, -
hän ylpistyi ja astui ulos kuninkaan roolista.
Hän yritti leikkiä pappia ja luuli, että voisi tehdä kaiken.
Meidän pitää tietää paikkamme. En tarkoita, että meidän pitää -
tuntea itsemme muita huonommiksi. Meidän pitää olla rehellisiä -
ja tunnistaa oma voitelumme, mutta meidän pitää myös huomata, -
ettei kukaan meistä edusta Jumalaa täysin. Et voi olla kaikkea kaikille.
Sinun pitää tuntea kutsusi.
Mies, joka auttoi minua perustamaan Charis-raamattukoulun, -
sanoi aina: "Jos haluat tuhota miehen näyn, anna hänelle kaksi."
Se on hienosti sanottu. Paavali sanoi jakeessa Fil. 3:13 "yhden minä teen".
Jos haluat todella menestyä, sinun pitää selvittää oma voitelusi -
ja toteuttaa se. Et voi astua pois Jumalan sinulle antamasta kutsusta -
ja luulla, että voit tehdä mitä vain.
Näin tapahtuu monille. Kun heillä on vähän resursseja, -
he ovat riippuvaisia Jumalasta, koska eivät voi tehdä mitä vain.
Alkaessaan menestyä he luulevat voivansa tehdä, mitä ikinä haluavat.
Silloin he tekevät pahoja virheitä, koska eivät ole riippuvaisia Jumalasta.
Vaikka sinulla olisi tililläsi miljoona dollaria, sinun pitää olla -
yhtä riippuvainen Jumalasta kuin sinulla olisi vain kymmenen dollaria.
Et voi ylittää rajojasi Ussian tavoin. Hän meni temppeliin -
ja halusi uhrata Herralle. Papit yrittivät vastustaa ja kieltää häntä, -
koska kuninkaan ei ollut sopivaa tehdä niin, mutta hän ajoi heidät pois.
Niin hän uhrasi Jumalalle. Hän palveli Jumalaa, mutta väärin.
Hän ajatteli, ettei tarvinnut pappia, vaan voisi uhrata uhrin itsekin.
Uudessa liitossa kaikki ovat pappeja, mutta tuolloin Jumalaa piti lähestyä -
määrätyllä tavalla. Ussia ylpistyi ja ajatteli voivansa toimia toisin.
Sen seurauksena Herra lähetti spitaalin hänen otsaansa.
Kun papit näkivät sen, he kavahtivat ja perääntyivät peloissaan.
Kun Ussia näki, mitä hänelle oli tapahtunut, hän juoksi hoviinsa.
Hän oli spitaalinen kuolemaansa asti. Jakeessa 2. Aik. 16:12 sanotaan, -
ettei hän vanhana ja sairaanakaan ollut riippuvainen Herrasta, -
vaan hän oli riippuvainen lääkäreistä. Siksi hän kuoli tuskallisen kuoleman.
Hän teki asiat omalla tavallaan. Jakeessa 2. Aik. 26:16 sanotaan: -
"Kun hän oli tullut mahtavaksi, ylpistyi hänen sydämensä."
Raamattu ilmoittaa tämän, ja olen nähnyt sen tapahtuvan muille.
Siksi en halunnut itse kaatua samaan ansaan.
Minun piti varoa sitä ja voittaa pelkoni siitä, -
että lisääntynyt vaikutusvalta nousisi päähäni ja muuttaisi minut.
Olen jo puhunut 2. Samuelin kirjan luvuista 11―12.
Noissa luvuissa Daavid ylpistyi eikä tehnyt sitä, mihin hänet oli kutsuttu.
Niinpä hän sortui aviorikokseen ja jopa murhaan salatakseen syntinsä.
Kiitos Herralle, hän teki parannuksen, mutta synti sai alkunsa ylpeydestä.
Jakeissa 1. Sam. 15:1―23 puhutaan Saulista, jolle kävi samalla tavalla.
Jae 23 "Sillä tottelemattomuus on taikuuden syntiä, -
ja niskoittelu on valhetta ja kuin kotijumalain palvelusta.
Koska sinä olet hyljännyt Herran sanan, -
on myös hän hyljännyt sinut, etkä sinä enää saa olla kuninkaana."
Kerron nämä asiat osana todistustani siitä, mitä Jumala näytti minulle.
Pelko rajoitti sitä, mitä Jumala saattoi elämässäni tehdä.
Pelkäsin epäonnistumista, kutsun toteuttamisen vaatimaa työmäärää, -
ihmisiä ja sitä, että he torjuisivat minut. Lisäksi pelkäsin myös, -
että jos toteuttaisin kutsuni, se jotenkin muuttaisi minua.
Uskon, että tämä pätee muihinkin. Ette yksinkertaisesti tee mitään.
Ette ponnistele, joten teidän ei tarvitse huolehtia ylpistymisestä.
Ette tähtää mihinkään ja osutte siihen joka kerta. Yksi tapa estää -
itseään ylpistymästä on olla tavoittelematta täyttä potentiaaliaan.
Tämä pelko sinun pitää käsitellä. Jos aiot toteuttaa Jumalan kutsun, -
se tarkoittaa, että sinäkin saat siitä jonkin verran kunniaa.
Otan esimerkiksi 1. Samuelin kirjan luvun 2.
Siinä kerrotaan siitä, -
että Eeli oli kunnioittanut poikiaan enemmän kuin Jumalaa.
Hänen poikansa olivat hulttioita ja makasivat naisten kanssa, -
jotka tulivat palvelemaan Jumalaa. Ja he tekivät sen temppelissä.
Eeli tiesi siitä, muttei tehnyt mitään, vaan antoi heidän toimia pappeina.
Hän kunnioitti omia lapsiaan enemmän kuin Jumalaa.
Jumala lähetti Eelin luo profeetan. 1. Sam. 2:30 on osa tuota profetiaa.
"Sentähden Herra, Israelin Jumala, sanoo: Minä olen tosin sanonut: -
sinun sukusi ja sinun isäsi suku saavat vaeltaa minun edessäni iäti.
Mutta nyt Herra sanoo: Pois se! Sillä minä kunnioitan niitä, -
jotka minua kunnioittavat; -
mutta jotka minut ylenkatsovat, ne tulevat halveksituiksi."
Eeli ja hänen lapsensa menettivät pappeuden, joka heille oli luvattu.
Jumala muutti mielensä. Tämä on tärkeä kohta.
Jumala sanoi: "minä kunnioitan niitä, jotka minua kunnioittavat."
Yhteen aikaan en ajatellut, että oli oikein juhlia sitä, -
mitä ihmiset olivat saaneet aikaan. Erään ystäväni syntymäpäivillä -
oli tarkoitus kunnioittaa hänen pitkää palvelutyötään, -
ja minua pyydettiin mukaan. Rukoilin asiaa ja kysyin Jumalalta, -
pitäisikö meidän kunnioittaa ihmisiä vai antaa Hänelle kaikki kunnia.
Mieleeni tuli tämä jae: "kunnioitan niitä, jotka minua kunnioittavat".
Hän näytti minulle, että kun Joosua oli Joosuan kirjan luvussa 3 -
menossa valloittamaan Luvattua maata, Herra sanoi -
tekevänsä hänet suureksi Israelin silmissä, jotta he tietäisivät, -
että Jumala oli Joosuan kanssa niin kuin oli ollut Mooseksen kanssa.
Jumala siis kunnioittaa ihmisiä.
Ei ole oikein torjua kaikki kunnia ja sanoa, ettei kyse ole sinusta.
Kaikki tietävät, ettei kyse ole sinusta, eivätkä he kunnioita sinua, -
vaan sitä, mitä Jumala on tehnyt elämässäsi ja miten teit yhteistyötä.
Mutta Jumala kunnioittaa ihmisiä. Jos toteutat Jumalan kutsun, -
Jumala saa aikaan sen, että saat osaksesi jonkin verran kunniaa.
Jumala on hyvä Jumala. Joskus, kun olen kiittänyt Herraa siitä, -
mitä Hän on tehnyt, Hän onkin yllättäen sanonut: "Kiitos itsellesi."
Moni teistä on varmasti sitä mieltä, ettei Jumala ikinä kiitä ihmisiä, -
mutta Jumala kunnioittaa niitä, jotka kunnioittavat Häntä.
En ansaitse sitä, mitä Jumala on tehnyt, mutta yritän kunnioittaa Häntä.
Teen yhteistyötä, ja Hän kunnioittaa minua. Hän kunnioittaa sinuakin, -
ja sinun pitää ymmärtää, että jos toteutat Jumalan kutsun, -
sinua kunnioitetaan. Sinun pitää selvitä siitä ja pysyä nöyränä.
Se tapahtuu olemalla Jumalan läsnäolossa.
Hän pitää sinut nöyränä ja asiat oikeassa mittakaavassa.
Jos eristäydyt, sydämesi voi ylpistyä ja viedä sinut tuhoon.
Minun piti käsitellä tämäkin pelko. Toivon, että tästä oli jollekulle apua.
Ehkä et edes ollut ajatellut sitä, -
että lisääntynyt vaikutusvalta lisää epäonnistumisen mahdollisuuksia.
Andrew'n opetus "Älä rajoita Jumalaa" on saatavana kirjana.
Se on saatavana myös työkirjana, -
joka sopii pienryhmille, pyhäkouluun sekä itsenäiseen opiskeluun.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Opetus on saatavana myös CD- ja DVD-levyillä 19 punnalla.
Saat kirjan tai levyjen mukana myös Älä rajoita Jumalaa -tarran.
Tämän staattisen tarran voi kiinnittää vaikka peiliin, ja se muistuttaa, -
ettemme rajoittaisi Jumalaa ajattelemalla liian pienesti.
Saat tämän tarran ilmaiseksi myös nettisivujemme kautta.
Jos haluat enemmän kuin yhden tarran, ne maksavat punnan kappale.
Koko opetussarjan voi ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Palvelunumeromme ovat tänään suljettuja joululoman takia, -
mutta voit tilata materiaaleja nettisivuiltamme -
joka päivä ympäri vuorokauden.
Sieltä löydät päivän ohjelmaan liittyvien materiaalien lisäksi -
paljon muitakin tuotteita.
Jos haluat, voit myös tilata materiaaleja kirjoittamalla meille -
johonkin ruudulla näkyvistä osoitteista. Ota yhteyttä jo tänään!
Työntekijämme saavat pitää vapaata, joten et tavoita heitä tänään.
Et siis tavoita tänään ketään Ison-Britannian toimistoltamme.
Nettisivumme ovat tietysti toiminnassa kellon ympäri.
Voit tilata sieltä materiaaleja. Siellä on myös tietoa siitä, -
miten voit ottaa Jeesuksen vastaan Pelastajanasi -
tai saada Pyhän Hengen kasteen. Siellä on paljon asiaa avuksesi.
Osoite näkyy ruudulla. Kannattaa käydä katsomassa nettisivumme.
Halusin vain muistuttaa siitä, koska työntekijät viettävät nyt lomaa.
Olet tervetullut tapaamaan Andrew'ta johonkin näistä tapahtumista.
Tammikuussa 2015 Andrew puhuu Arizonan Phoenixissa ja Mesassa -
ja pitää vuotuisen miesten seminaarin Coloradon Woodland Parkissa.
Helmikuussa hän vierailee Kalifornian kaupungeissa.
Maaliskuussa hän puhuu Texasissa, Kansasissa ja Oklahomassa -
sekä jälleen Coloradon Woodland Parkissa kampuspäivillä -
ja ARMI-järjestön konferenssissa.
Lisätietoa tapahtumista alueellasi saat nettisivuiltamme.
Kiitos, ystävät ja kumppanit. Sijoituksenne Andrewin työhön -
ja Charis-raamattukouluun tuottaa opetuslapsia eri puolilla maailmaa.
Tässä Tracey Elliot-Reep.
Hän kasvoi villien ponien parissa Englannissa ja unelmoi cowboyista.
Se oli Jumalan antama unelma.
Myöhemmin ratsastin USA:n halki ja tapasin cowboyita ja intiaaneja.
Andrewin opetus armosta ja uskosta rohkaisi häntä.
Hän ratsasti Uuden-Seelannin läpi -
sekä yksin USA:n länsiosan halki Meksikon rajalta Kanadan rajalle.
Jumalan kanssa elämä on seikkailu, jos uskot, että Hän on puolellasi.
Hän on julkaissut uskonmatkoistaan innostavia ja laadukkaita kirjoja.
Ruudulla näkyvästä osoitteesta saat lisätietoja hänen seikkailuistaan.
Andrew Wommack ja Charis-koulut ovat muuttaneet ihmisten elämää -
jo 20 vuoden ajan. Lisätietoa osoitteesta charisbiblecollege.org.
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme.
Tarinoista saat tietää, mitä todella tapahtuu -
Andrew Wommack Ministriesissä ja Charis-raamattukoulussa.
Sisäpiirin tarinat löydät vain nettisivuiltamme.
Investoi Charis-raamattukouluun ja Andrew Wommackin työhön
Suomennos: Anni Lähteenmäki